पाएं अपने शहर की ताज़ा ख़बरें और फ्री ई-पेपरडाउनलोड करें
यूडीएच मंत्री शांति धारीवाल ने कहा कि काेराेना महामारी के दाैरान प्रदेश में ऑक्सीजन की कमी काे दूर करने के लिए नगरीय विकास विभाग एवं स्वायत्त शासन विभाग द्वारा काेटा सहित प्रदेश के 59 शहराें में ऑक्सीजन प्लांट लगाए जाएंगे।
इस सभी प्लांट की क्षमता 120 मीट्रिक टन हाेगी। जिन्हें 1 से 2 माह के भीतर स्थापित करने के पूरे प्रयास किए जाएंगे। इस पर करीब 120 से 125 कराेड़ रुपए खर्च आएगा। बुधवार काे ही उन्हाेंने इसकी डिटेल सीएम अशाेक गहलाेत काे भेजी है।
मंत्री धारीवाल ने बताया कि प्रदेश के 59 शहराें में 50 सिलेंडर से लेकर 2 हजार सिलेंडर तक की क्षमता वाले ऑक्सीजन प्लांट लगाए जाएंगे। रोज 120 मीट्रिक टन लिक्विड ऑक्सीजन का उत्पादन हाेगा। जिससे 12 हजार सिलेंडर प्रतिदिन भरे जा सकेंगे, जाे 6 हजार बेड्स के लिए पर्याप्त है, लेकिन पाइप लाइन से ऑक्सीजन सप्लाई करवाकर 7500 बेड काे ऑक्सीजन उपलब्ध करवा सकेंगे।
काेटा में 3 प्लांट लगेंगे, 1500 बेड तक पहुंचेगी ऑक्सीजन
धारीवाल ने बताया काेटा में 1000 सिलेंडर प्रतिदिन क्षमता वाले 3 प्लांट लगाए जाएंगे। जिसमें से मेडिकल काॅलेज परिसर में 500 सिलेंडर प्रतिदिन की क्षमता वाला प्लांट लगेगा, जिससे 750 ऑक्सीजन बेड की व्यवस्था हाे पाएगी। इसी प्रकार एमबीएस हाॅस्पिटल परिसर में 400 सिलेंडर प्रतिदिन की क्षमता वाला प्लांट लगेगा, जिससे 600 ऑक्सीजन बेड और जेकेलाेन हाॅस्पिटल में 100 सिलेंडर क्षमता वाला प्लांट लगेगा, जिससे 150 ऑक्सीजन बेड की व्यवस्था हाेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn